23. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 588/74 της 27 Ιαν./18 Φεβρ. 1965 (ΦΕΚ Β΄ 131) Περί απαλλαγής μαθητών Σχολής Τουριστικών Επαγγελμάτων από οικονομικάς υποχρεώσεις. Έχοντες υπ’ όψιν: 1)Τας διατάξεις του Ν.Δ. 3594/1956. 2)Τας διατάξεις του άρθρ. 2 του Νομ.4032/1960. 3)Την υπ’ αριθ. 61119/563/13165/12.11.1964 απόφασιν ημών. 4)Σχετικήν απόφασιν του Διοικητικού Συμβουλίου της Σχολής Τουριστικών Επαγγελμάτων, ληφθείσαν κατά την υπ’ αριθ. 14/18.12.1964 συνεδρίασιν αυτού. 5)Την υπ’ αριθ. 4252/28.12.1964 πρότασιν της Σχολής Τουριστικών Επαγγελμάτων, αποφασίζομεν: Εγκρίνομεν όπως απαλλαγούν οι μέχρι τούδε φοιτήσαντες υπό οιανδήποτε μορφήν εις την Σχολήν Τουριστικών Επαγγελμάτων μαθηταί – σπουδασταί από πάσης φύσεως προς αυτήν οικονομικάς των υποχρεώσεις. Δημοσιευθήτω δια της Εφημερίδος της Κυβερνήσεως. 